EkBass/fiwiki-20250220-pages-articles huggingface dataset:
Brita Flander

Brita Maria Flander (ent. Sirén, s. 17. joulukuuta 1957 Vaasa) on suomalainen muotoilija. Muotoilijana Flander tunnetaan etenkin lasiesineistään ja valaisimistaan. Flander opiskeli teollista muotoilua ja valmistui taiteiden kandidaatiksi 1989. Hän työskenteli vuosina 1982–1984 Sisustustoimisto Carita Holthoerissa ja sen jälkeen freelancerina. 1980-luvulta hän on suunnitellut tuotteita muun muassa Skannolle, Artekille, Innojokille, Marimekolle ja Hackman-Iittalalle. Vuodesta 1987 Flander on osallistunut yhteisnäyttelyihin Euroopassa ja Pohjois-Amerikassa. Hänen töitään on muun muassa Suomen kansallismuseon, Designmuseon ja Suomen lasimuseon kokoelmissa. Ulkomaisista museoista hänen töitään ovat kokoelmiinsa ottaneet Pariisin Musée des Arts Décoratifs de Louvre, espanjalainen Fundacion Nacional del Vidrio, tšekkiläinen Crystalex sekä Corning-lasimuseo Yhdysvalloissa. Flander on tehnyt myös uniikkeja lasiteoksia, joihin kuuluu Helsingin Stockmannin lasikaton alle ripustettu 8×20 metrin kokoinen Iris. Tilausteoksia on syntynyt myös Ingvar Kamprad Designcentrumiin Lundin yliopistoon, tasavallan presidentin virka-asuntoon Mäntyniemessä, Sammonlahden kirkkoon Lappeenrannassa sekä Oulun tuomiokirkkoon. Brita Flanderin aviomies on ravivalmentaja Erik Skutnabb. Flander on itsekin ajanut muutamia ravilähtöjä vuodessa, ja perheellä on oma hevostalli Kärkölässä. ==Lähteet== ==Kirjallisuutta== *Peltonen, Jarno: Brita Flander. Helsinki: Taideteollisuusmuseo, 1996. ISBN 978-919-73-0170-1. *Viisi naista: Tuula Falk, Brita Flander, Kristina Riska, Janna Syvänoja, Ulla-Maija Vikman. Suomalaisen muotoilun edistämiskeskus Design Forum Finland, 1997. Luokka:Suomalaiset lasitaiteilijat Luokka:Suomalaiset muotoilijat Luokka:Vuonna 1957 syntyneet Luokka:Elävät henkilöt
Lepinkäiskotinga

Lepinkäiskotinga (Laniisoma elegans) on tityrojen heimoon kuuluva varpuslintu. ==Levinneisyys== Lepinkäiskotingaa tavataan Brasilian rannikkosademetsissä Bahiasta São Paulaan ja Paranáan. Lajin kokonaismäärää ei tunneta, mutta sen määrän arvioidaan laskevan nopeasti elinympäristöjen tuhoutumisen takia, minkä takia laji luokitellaan silmälläpidettäväksi. ==Elinympäristö== Lepinkäiskotinga elää ikivihreissä metsissä pääasiassa 400–1 800 metrin korkeudella merenpinnasta. ==Ravinto== Lepinkäiskotinga käyttää ravinnokseen pääasiassa pieniä hyönteisiä, mutta myös hedelmiä. ==Lähteet== Luokka:Tityrat
Martti Kaila (tekniikan tutkija)

Martti Mikael Kaila (s. 24. helmikuuta 1933 Helsinki) on suomalainen yritysjohtaja ja professori.Kuka kukin on 1978, s. 330. Runeberg.org. Hän on ollut Teknillisen korkeakoulun lujuusopin professori 1976–1986 ja teollisuustalouden professori 1986–1997. Martti M. Kailan vanhemmat olivat filosofian tohtori Toivo Torsten Kaila ja matematiikan opettaja Anna Aili Pohjonen. Hän pääsi ylioppilaaksi Helsingin Normaalilyseon klassiselta linjalta 1952 ja valmistui diplomi-insinööriksi 1958, tekniikan lisensiaatiksi 1964 ja tekniikan tohtoriksi 1972 Teknillisestä korkeakoulusta. Hän suoritti myös Master of Science -tutkinnon Stanfordin yliopistossa professori Wilhelm Fluggen johtamana pääaineinaan fysiikka, matematiikka ja Einsteinin tensorianalyysi 1962 ja opiskeli Leningradin valtionyliopiston matemaattisessa tiedekunnassa 1967–1968. Kaila oli Oy Wärtsilä Ab:n palveluksessa vuodet 1958–1981 ja toimi yhtiön tutkimuskeskuksen johtajana vuodesta 1969 alkaen. Hän oli Teknillisen korkeakoulun teollisuustalouden dosenttina 1973–1975 ennen nimitystään lujuusopin professoriksi 1976. Kaila oli valtion tiedeneuvoston jäsen vuodesta 1975 ja Teknillisten tieteiden akatemian jäsen vuodesta 1971. Teknillisten tieteiden akatemian esimies hän oli vuosina 1984–1987. Kailan veljiä olivat eduskunnan pikakirjoittaja Leo Kaila ja opetusneuvos Sakari Kaila. == Lähteet == Luokka:Suomalaiset insinöörit Luokka:Teknillisen korkeakoulun professorit Luokka:Suomalaiset professorit Luokka:Vuonna 1933 syntyneet Luokka:Elävät henkilöt
Munkkikotinga

Munkkikotinga (Querula purpurata) on kotingojen heimoon kuuluva varpuslintu. ==Levinneisyys== Munkkikotingaa tavataan Keski-Amerikassa ja Etelä-Amerikan pohjoisosissa. Sitä on kuvattu melko yleiseksi ja se on luokiteltu elinvoimaiseksi. ==Lähteet== Luokka:Kotingat
Mustapääkotinga

Mustapääkotinga (Conioptilon mcilhennyi) on kotingojen heimoon kuuluva varpuslintu. ==Levinneisyys== Mustapääkotingaa tavataan Boliviassa, Brasiliassa ja Perussa. Sitä on kuvattu melko yleiseksi, mutta laikuttaisesti esiintyväksi. Lajin kannankehitys on vakaa, ja se on luokiteltu elinvoimaiseksi. ==Lähteet== Luokka:Kotingat
Mihail Svešnikov

Mihail Olegovitš Svešnikov (, s. 13. marraskuuta 1973 Karpinsk, Neuvostoliitto) on venäläinen tukimiehenä pelaava jääpalloilija, joka on edustanut Venäjän pääsarjassa Moskovan Dynamoa ja Arkangelin Vodnikia. Kaudesta 2016 alkaen hän on edustanut Ruotsin Allsvenskanin Ljusdahls BK:ta. ==Saavutukset== Seurajoukkueissa * 10 Venäjän mestaruutta vuosina 2003, 2004, 2005, 2006 Vodnikissa sekä 2007, 2008, 2009, 2010, 2012 ja 2013 Moskovan Dynamossa, * 1 Ruotsin mestaruus vuonna 2011 Sandvikenin riveissä, * 5 Jääpallon maailmancup voittoa: 2003 ja 2004 Vodnikin riveissä sekä 2006, 2007 ja 2013 Moskovan Dynamon riveissä, * 5 Jääpallon Euroopan cup voittoa: 2003 ja 2004 Vodnikin riveissä sekä 2006, 2008 ja 2009 Moskovan Dynamon riveissä, * 3 Jääpallon Champions Cup voittoa: 2006, 2008 ja 2013 Moskovan Dynamon riveissä. Maajoukkueessa * 6 maailmanmestaruutta vuosina 1993, 2001, 2006, 2007, 2008 ja 2011, * 4 maailmanmestaruushopeaa vuonna 2003, 2009, 2010 MM-kisoissa ja 2012 MM-kisoissa. Henkilökohtaisesti * MM-kisojen paras maalintekijä 2008, * MM- kisojen paras keskikenttäpelaaja 2007, 2008 ja 2012 MM-kisoissa * 8 kertaa Venäjän pääsarjan paras keskikenttäpelaaja 2003, 2004, 2005, 2006, 2007, 2008, 2009 ja 2010 ==Lähteet== *ibdb.bandysidan.nu – Mihail Svešnikov *Moskovan Dynamo: Mihail Svešnikov *Rusbandy: Mihail Svešnikov Luokka:Venäläiset jääpalloilijat Luokka:Vuonna 1973 syntyneet Luokka:Elävät henkilöt
Oranokka

Oranokka (Oxyruncus cristatus) on varpuslintulaji. Oranokan taksonomia on osittain epäselvä ja se on välillä sijoitettu kotingojen heimoon, toisinaan tityroihin ja toisinaan omaan heimoonsa oranokat Oxyruncidae. ==Levinneisyys== Oranokkaa tavataan laikuttaisesti Keski-Amerikassa ja Etelä-Amerikan pohjois- ja keskiosissa. Lajin levinneisyysalue on kuitenkin laaja, eikä oranokan uskota olevan vaarassa. Laji on luokiteltu elinvoimaiseksi. ==Lähteet== Luokka:Varpuslinnut
Noah Hoffman

Noah Hoffman (s. 1. elokuuta 1989 Evergreen) on yhdysvaltalainen uransa lopettanut maastohiihtäjä. Alle 23-vuotiaiden MM-kilpailuissa Erzurumissa 2012 Hoffman saavutti hopeaa 15 kilometrin perinteisen hiihtotavan kilpailussa. Olympialaisiin hän on osallistunut 2014 ja aikuisten MM-kilpailuihin kolmesti, vuosina 2011, 2013 ja 2015, parhaimpana henkilökohtaisena sijoituksena 15:s sija 15 kilometrin vapaan hiihtotavan kilpailussa Val di Fiemmessä 2013. Hoffman kilpaili maastohiihdon maailmancupissa ensimmäisen kerran Vancouverissa tammikuussa 2009 sijoittuen 30 kilometrin yhdistelmäkilpailussa 25:nneksi. Hänen paras sijoituksensa maailmancupissa on kahdeksas sija Canmoren 30 kilometrin yhdistelmäkilpailusta joulukuussa 2012. Joulukuussa 2013 Hoffman oli nopein Rukan maailmancupin avaustapahtumaan kuuluneessa 15 kilometrin vapaan hiihtotavan kilpailussa. Tour de Skillä 2013–2014 hän oli 35 kilometrin vapaan hiihtotavan takaa-ajoetapin osuusajoissa nopein. Hoffman lopetti uransa maastohiihtäjänä keväälä 2018. == Lähteet == == Aiheesta muualla == *Noah Hoffmanin kotisivut Luokka:Yhdysvaltalaiset maastohiihtäjät Luokka:Vuonna 1989 syntyneet Luokka:Elävät henkilöt
Sini Strander

Sini Strander on suomalainen pesäpalloilija, joka edustaa Superpesiksessä pelaavaa Rauman Lukkoa. Strander on edustanut Lukkoa ja sen edeltäjää Rauman Feraa koko vuonna 2007 alkaneen Superpesisuransa ajan. Strander on ulkopelipaikaltaan sieppari. http://www.pesis.fi/superpesis/uutiset/?x3304291=5968205 Strander on pelannut Superpesiksen runkosarjassa vuodesta 2007 alkaen 151 ottelua, joissa hän on lyönyt 56 ja tuonut 30 juoksua sekä kerännyt 385 kärkilyöntiä. Pudotuspeleissä hän on pelannut 31 ottelua, joissa hän lyönyt neljä ja tuonut yhdeksän juoksua sekä kerännyt 75 kärkilyöntiä. == Lähteet == * http://www.fera.fi/rauman- lukko/rauman-lukko-2013/sini-strander/ * http://www.pesiksenmaailma.fi/index.php/pelaajakortit?pelaajaid=4504&view;=pelaajakortti ===Viitteet=== Luokka:Suomalaiset pesäpalloilijat Luokka:Syntymävuosi puuttuu Luokka:Elävät henkilöt
Kihlaero

Kihlaero tarkoitti Suomessa vuoden 1929 avioliittolain mukaan kihlauksen purkautumista. Kihlauksen purkautumisella oli aiemmin vaikutusta kihlakumppaneiden välisiin oikeussuhteisiin. == Säännökset Suomen avioliittolaissa == Kihlauksen purkautumisesta oli aiemmin säännökset vuoden 1929 avioliittolaissa, sen 7–9 §:ssä. Nämä säännökset kumottiin vuonna 1987 avioliittolakiin tehtyjen muutosten yhteydessä. === Purkautumisen oikeusvaikutuksia === ==== Kihlakumppaneiden lahjat ==== Kihlauksen purkautumisesta – riippumatta siitä tapahtuiko tämä yhteisellä sopimuksella tai yksipuolisesti – johtui, että kummallakin kihlakumppaneilla oli oikeus saada takaisin ne lahjat, jotka hän kihlauksen vuoksi oli antanut kihlatulleen. Jos jompikumpi kihlakumppaneista kuoli, sai eloonjäänyt osapuoli takaisin toiselle antamansa lahjat, mutta hän oli oikeutettu pitämään, mitä oli itse saanut kuolleelta kihlakumppaniltaan. Jos saatu lahja ei ollut enää tallella, oikeuden harkintaan jäi, oliko sen arvo korvattava.Avioliittolaki (1929) 7 §. ==== Kihlauksen aiheeton purkaminen ==== Kihlakumppani, joka ilman pätevää aihetta oli (yksipuolisesti) purkanut kihlauksen, voitiin, silloin kun tämä harkittiin kohtuulliseksi, velvoittaa suorittamaan kihlatulleen taikka tämän vanhemmille tai muulle henkilölle korvausta siitä vahingosta, mikä näille oli koitunut niistä toimenpiteistä, joihin he olivat ryhtyneet kihlauksen johdosta tai aiottua avioliittoa varten.Avioliittolaki (1929) 8 § 1. mom. ==== Kihlauksen purkaminen aiheesta ==== Jos kihlauksen purkamiseen oli pätevä aihe, joka oli luettava jommankumman kihlakumppanin syyksi, oli syypää korvausvelvollinen samalla tavoin kuin se, joka oli purkanut kihlauksen aiheetta.Avioliittolaki (1929) 8 § 2. mom. Jos kihlaus purettiin pätevästä aiheesta, jota ei voitu lukea kummankaan kihlakumppanin syyksi, voitiin toinen heistä, jos erittäin painavia syitä katsottiin olevan, velvoittaa osaksi korvaamaan vahinko.Avioliittolaki (1929) 8 § 3. mom. ==== Hyvitys makaamisesta ==== Jos mies oli maannut kihlattunsa ja kihlaus sen jälkeen – yhteisellä sopimuksella tai yksipuolisesti – purettiin, oli mies velvollinen suorittamaan kihlatulleen kohtuullisen hyvityksen, jollei nainen ollut syypää kihlauksen purkautumiseen.Avioliittolaki (1929) 9 §. Jos kihlaus, sen jälkeen kun mies oli maannut kihlattunsa, purkautui miehen kuoleman johdosta, voitiin naiselle, silloin kun siihen katsottiin olevan erityistä aihetta, määrätä suoritettavaksi sellainen hyvitys, joka ei kuitenkaan saanut olla enempää kuin mikä vastasi puolta miehen jäämistön säästöstä.Avioliittolaki (1929) 9 §. === Kanneoikeus === Kanne lahjojen takaisinsaamisesta sekä hyvityksestä ja muusta vahingonkorvauksesta kihlauksen purkautumisen johdosta oli tehtävä kuuden kuukauden kuluessa siitä, kun kihlaus oli purkautunut.Avioliittolaki (1929) 26 §. == Lähteet == === Lakiviitteet === Luokka:Perheoikeus Luokka:Suomen oikeushistoria
Elena Hight

Elena Hight (s. 17. elokuuta 1989 Kauai, Havaiji) on yhdysvaltalainen lumilautailija. Hight kilpaili lumilautailun maailmancupissa ensimmäisen kerran Saas-Feessä lokakuussa 2004 sijoittuen half-pipessa 12:nneksi. Parhaimmillaan hän on sijoittunut maailmancupissa kolmanneksi La Molinan half- pipessa maaliskuussa 2009. Whistlerin MM-kilpailuissa 2005 Hight sijoittui half-pipessa 19:nneksi. Torinon olympialaisissa 2006 hän oli half-pipessa kuudes Vancouverin olympialaisissa 2010 kymmenes. == Lähteet == == Aiheesta muualla == *Elena Hightin kotisivut Luokka:Yhdysvaltalaiset lumilautailijat Luokka:Vuonna 1989 syntyneet Luokka:Elävät henkilöt
Tuula Falk

Tuula Sinikka Falk (o.s. Hänninen, s. 29. maaliskuuta 1957 Helsinki) on suomalainen sisustusarkkitehti ja huonekalumuotoilija, joka on 1980-luvun puolivälistä saakka asunut Ruotsissa. Falk opiskeli Göteborgin yliopiston muotoilu- ja taideteollisuuskorkeakoulussa 1977–1979 ja valmistui sisustusarkkitehdiksi Helsingin Taideteollisesta korkeakoulusta 1984. Tuula Falk on suunnitellut huonekaluja etenkin puusta monille suomalaisyrityksille kuten Rintala Meuble, Piiroinen Oy ja Peltola Oy. Hänet valittiin vuonna 1996 Suomessa Vuoden huonekalusuunnittelijaksiVuoden kalustesuunnittelija (SIO), SIO ry. Internet Archive 21.10.2017. Viitattu 23.11.2021.. Falkin vanhemmat ovat sisustusarkkitehti Olavi Hänninen ja tekstiilitaiteilija Airi Snellman- Hänninen. Hänen puolisonsa on ruotsalainen arkkitehti Anders Falk, ja avioparilla on Ruotsissa yhteinen toimisto, Falk Arkitekter Ab. ==Lähteet== ==Kirjallisuutta== *Viisi naista: Tuula Falk, Brita Flander, Kristina Riska, Janna Syvänoja, Ulla-Maija Vikman. Suomalaisen muotoilun edistämiskeskus Design Forum Finland, 1997. ==Aiheesta muualla== *Falk Arkitekter AB Luokka:Suomalaiset muotoilijat Luokka:Ruotsalaiset muotoilijat Luokka:Suomalaiset sisustusarkkitehdit Luokka:Vuonna 1957 syntyneet Luokka:Elävät henkilöt
Ilkka Mäntylä

Ilkka Antti Elias Mäntylä (21. marraskuuta 1939 Kitee – 10. joulukuuta 2000 Vantaa)Veli-Matti Autio: Suomen Historiallisen Seuran matrikkeli 1875–2007, s. 137. Suomalaisen Kirjallisuuden Seura, Helsinki 2007. oli suomalainen historioitsija, dosentti ja apulaisprofessori. Hän tutki erityisesti 1700-luvun historiaa, esimerkiksi kaupunkien hallintoa. Mäntylä työskenteli Yleisradio Radio 1:n toimittajana 1963–1979 ja väitteli filosofian tohtoriksi 1977. Hän oli Helsingin yliopiston Skandinavian historian dosenttina 1978–1996 ja Turun yliopiston Suomen historian apulaisprofessorina 1997–2000. Mäntylän vanhemmat olivat kansliapäällikkö Eero Kustaa Mäntylä ja kirjailija Kyllikki Mäntylä, o.s. Wanninen. ==Teoksia== *Yksimielisyydestä kauppiaiden valtaan. Raatimiesten vaalit 12 kaupungissa 1722–1808 (1977) (myös käännös saksaksi: Von der Eintracht zur Herrschaft der Kaufleute : die Ratsherren-wahlen in zwölf Städten 1722-1808 (1977)) *Valitut, ehdolle pannut ja nimitetyt. Pormestarien vaalit 20 kaupungissa 1720–1808 (1981) (myös käännös saksaksi: Auswahl, Ernennungsvorschlag und Ernennung : die Bürgermeisterwahlen in 20 städten 1720-1808 (1981)) *Suomalaisen juoppouden juuret. Viinanpoltto vapaudenaikana (1985) *Suomalaisen juoppouden kasvu. Kustavilaisen kauden alkoholipolitiikka (1995) *Porvoon kaupungin historia II 1602-1809 (1994) *Tornion kaupungin historia. 1. osa : 1621-1809 (1971) *Ja yhteinen rahvas todisti (1969) == Lähteet == ==Aiheesta muualla== * * Luokka:Turun yliopiston professorit Luokka:Suomalaiset historioitsijat Luokka:Suomalaiset professorit Luokka:Ylen toimittajat Luokka:Vuonna 1939 syntyneet Luokka:Vuonna 2000 kuolleet
Korko- ja osinkovero

Korko- ja osinkovero oli Suomessa ulkomaalaisille määrätty vero, jota perittiin 1920-luvulla. == Lähteet == Luokka:Historialliset verot Luokka:Korko
Kova makuusija

Kova makuusija oli aikaisemmin Suomessa käytetty ruumiillinen lisärangaistus eräille vangeille. Kun elinkautiseen kuritushuoneeseen tuomittu vanki oli tehnyt sellaisen rikoksen, jota ei voinut sakkorangaistuksella sovittaa, oli tuomioistuin oikeutettu koventamaan hänen rangaistustaan kovalla makuusijalla korkeintaan 30 vuorokaudeksi.Rikoslaki (1889) 2. luku 13 §. == Lähteet == === Lakiviitteet === Luokka:Rangaistusmenetelmät
Olli Kaila

Olli Benjamin Kaila (24. helmikuuta 1918 Helsinki – 23. huhtikuuta 2014 Helsinki)Helsingin Sanomat 24.5.2014, s. C 22. oli suomalainen diplomaatti ja pankinjohtaja. Kaila toimi suurlähettiläänä Kööpenhaminassa 1959–1961 ja Suomen pysyvässä YK edustustossa Genevessä 1961–1962Suomen pysyvä edustusto Geneve, Historia. Hän oli Kansallis-Osake-Pankin johtokunnan jäsen 1962–1983Facta2001, WSOY 1981, 7. osa, palsta 423 ja pääjohtajan varamies vuodesta 1975Kuka kukin on 1978 (Runeberg.org). Kaila suoritti ylemmän oikeustutkinnon 1943 ja sai varatuomarin arvon 1946. Hänen isänsä oli Eino Kaila. == Lähteet == == Aiheesta muualla == * Olli Kailan muistokirjoitus Helsingin Sanomissa Luokka:Suomalaiset pankinjohtajat Luokka:Suomalaiset juristit Luokka:Suomen suurlähettiläät Luokka:Vuonna 1918 syntyneet Luokka:Vuonna 2014 kuolleet
Martin Skaroupka

Martin ”Marthus” Skaroupka (s. 20. tammikuuta 1981 Määri, Tšekki) on muusikko ja rumpali. Skaroupka tunnetaan nykyään Cradle of Filthin rumpalina. Skaroupka on ollut aktiivisena rumpalina vuodesta 1996 lähtien.Pearleurope Cradle of Filth virallinen kotisivu Skaroupka on maininnut esikuvikseen muun muassa King Diamondin, Mike Oldfieldin, Neil Peartin ja Mikkey Deen. ==Marthusin soittotyyli== Marthus soittaa usein blast beatia ja käyttää suuria määriä tuplabasaria. ==Lähteet== Luokka:Metallimusiikin rumpalit Luokka:Tšekkiläiset rumpalit Luokka:Vuonna 1981 syntyneet Luokka:Elävät henkilöt
Erkki Markkanen

Erkki Armas Markkanen (11. huhtikuuta 1941 Suonenjoki – 17. syyskuuta 1994 Joensuu)Veli-Matti Autio: Suomen Historiallisen Seuran matrikkeli 1875–2007, s. 129. Suomalaisen Kirjallisuuden Seura, Helsinki 2007. oli suomalainen historioitsija ja apulaisprofessori. Hän tutki erityisesti taloushistoriaa. Markkanen oli Jyväskylän yliopiston Suomen historian assistenttina 1967–1985, dosenttina 1978–1994 ja yliassistenttina 1985–1993 sekä Joensuun yliopiston Suomen historian apulaisprofessorina 1993–1994. ==Teoksia== * Maaseutuväestön varallisuusolot ja luottosuhteet Sisä-Suomessa elinkeinoelämän murroskaudella v. 1850-1914. (1977) * Juho Lallukka : karjalainen elämäntarina. (1999) * Vanhan Viitasaaren historia. (1983) * Säästöpankki ja maakunta : Keski-Suomen Säästöpankin historia. (1992) * Tuhansien järvien maa. Suomen matkailun historia. (Sven Hirnin kanssa, 1987) == Lähteet == Luokka:Suomalaiset historioitsijat Luokka:Vuonna 1941 syntyneet Luokka:Vuonna 1994 kuolleet
Perttu Mentula

Perttu Mentula (5. maaliskuuta 1936 Lappeenranta – 15. tammikuuta 2009 Helsinki)Simo Heikkilä: Perttu Mentula, HS Muistot oli suomalainen sisustusarkkitehti sekä muun muassa huonekalujen ja tekstiilien muotoilija. Mentula opiskeli Ateneumin iltakoulun yleisellä osastolla ja jatkoi sitten Taideteollisessa oppilaitoksessa, josta valmistui sisustusarkkitehdiksi 1960. Opiskeluajasta lähtien Mentula työskenteli muun muassa Antti Nurmesniemen, Timo Sarpanevan ja Toivo Korhosen toimistoissa, kunnes perusti oman studionsa. Hän teki uransa aikana teollisen muotoilun ohella graafista suunnittelua ja näyttelysuunnittelua. Mentula oli 1960-luvulla merkittävimpiä suomalaisia muovihuonekalujen muotoilijoita ja suunnitteli 1970-luvulla monia painokangaskuoseja Tampellalle. Hän myös opetti taideoppilaitoksissa Suomessa ja ulkomailla, etenkin Italiassa. Mentula voitti vuonna 1963 uusia suomalaisia vientihuonekaluja etsineen kilpailun sohvien ja tuolien sarjan ja tuli kolmanneksi säilytyskalusteiden sarjassa. Vuonna 1965 Mentula palkittiin Milanon triennaalissa kurikkalaiselle Velsalle suunnittelemistaan kelkoista. Vuonna 1973 hän sai monia palkintoja: kaksi hänen valaisintaan pääsi kymmenen parhaan joukkoon Japanissa, minkä lisäksi hän voitti tanskalaisen huonekalusuunnittelukilpailun. ==Lähteet== Luokka:Suomalaiset muotoilijat Luokka:Suomalaiset sisustusarkkitehdit Luokka:Vuonna 1936 syntyneet Luokka:Vuonna 2009 kuolleet
St. Charles Chill

St. Charles Chill oli yhdysvaltalainen jääkiekkoseura, joka oli kotoisin St. Charlesista Missourista. Se pelasi CHL-liigassa. St. Charles Chill toimi NHL- seura St. Louis Bluesin sekä AHL-seura Chicago Wolvesin farmijoukkueena. Joukkue perustettiin vuonna 2002 Laredossa, Texasissa nimellä Laredo Bucks. Joukkue laittoi toimintansa jäähän kauden 2011–2012 jälkeen. Vuonna 2013 joukkue ostettiin ja se siirrettiin St. Charlesiin ja nimettiin uudelleen. St. Charles Chill pelasi vain kauden 2013–2014, jonka jälkeen sen toiminta lopetettiin. ==Lähteet== == Aiheesta muualla == * St. Charles Chillin verkkosivut Luokka:Yhdysvaltalaiset jääkiekkoseurat Luokka:Entiset jääkiekkoseurat Luokka:Missourin urheilu
Elina Puhakainen

Hanna Elina Puhakainen, o. s. Hoikka (17. elokuuta 1915 Uukuniemi – 8. tammikuuta 1996 Mikkeli) oli suomalainen pakinoitsija ja lasten- ja nuortenkirjailija. Puhakaisen isä oli opettaja Väinö Hoikka. Hän kävi keskikoulun ja kansanopiston ja toimi sitten vuodesta 1938 lähtien sijaisopettajana muun muassa Juvalla, Puumalassa sekä Mikkelissä. Puhakainen toimi myös vakuutusvirkailijana ja hän oli Parikanniemen orpokodin johtajanakin. Hän osallistui Kotikasvatusyhdistyksen toimintaan ja oli mukana Mikkelin kunnallispolitiikassa. Puhakainen kirjoitti kolme nuortenromaania ja useita näytelmiä. Lisäksi hän kirjoitti lehtiartikkeleita ja pakinoita muun muassa Länsi-Savo-, Yhteishyvä- ja Kotimaa-lehtiin. Elina Puhakainen oli naimisissa vuodesta 1938 Eino Puhakaisen kanssa. Heillä oli viisi lasta. == Teoksia == * Rentulin kaarisilta : nuortenromaani. Kuva ja Sana, Helsinki 1960 * Merja etsii elämää : nuortenromaani. Kuva ja Sana, Helsinki 1961 * Merjan maskotti : nuortenromaani. Kuva ja Sana, Helsinki 1962 * Musta taulu : kaksikuvaelmainen näytelmä. Kulttuurityön Keskus, Helsinki 1963 * Kivisakastin morsian : näytelmä. * Kullervon surma : näytelmä. == Lähteet == * * Mikkelin kaupunginkirjasto - Etelä-Savon maakuntakirjasto : Elina Puhakainen Luokka:Suomalaiset lasten- ja nuortenkirjailijat Luokka:Pakinoitsijat Luokka:Vuonna 1915 syntyneet Luokka:Vuonna 1996 kuolleet
ASKfm

ASKfm on yhteisöpalvelu, jossa käyttäjät voivat kysyä kysymyksiä toisilta käyttäjiltä anonyyminä tai nimellä. Sivuston perustivat Latviassa venäläisveljekset Mark Terebin ja Ilja Terebin vuonna 2011. Kesäkuussa 2013 palvelulla oli 65 miljoonaa käyttäjää ja kesällä 2019 jo 215 miljoonaa. Useiden nuorten arvellaan tehneen itsemurhan, koska heitä on kiusattu sivustolla. Kiusaaminen sivustolla voi vaikuttaa monen nuoren elämään negatiivisesti. Kiusaaminen on yleensä nimittelyä sekä esimerkiksi ulkonäön haukkumista. == Lähteet == == Aiheesta muualla == *Virallinen sivusto Luokka:Yhteisöpalvelut Luokka:Seulonnan keskeiset artikkelit
Kahului

Kahului on 26 337 asukkaan kaupunki Mauin saarella, Havaijilla, Yhdysvalloissa. Kahuluilla sijaitsee Mauin tärkein lentokenttä, Kahuluin lentoasema, syvä satama, kevytteollisuutta ja ostoskeskuksia. ==Lähteet== == Aiheesta muualla == Luokka:Havaijin väestönlaskennalliset asuinpaikat Luokka:Maui
Kahaani

Kahaani (suomeksi ”Tarina”) on vuonna 2012 ilmestynyt intialainen hindinkielinen jännityselokuva, jonka on ohjannut Sujoy Ghosh. Vidya Balan näyttelee raskaana olevaa Vidya Bagchia, joka etsii kadonnutta aviomiestään Kalkutasta Durga Pujan aikaan. Elokuva tehtiin pienellä 80 miljoonan rupian budjetilla. Se sisältää useita viittauksia Satyajit Rayn elokuviin, kuten Yksinäinen nainen (1964) ja Päiviä ja öitä metsässä (1970). Kahaani sai ensi- iltansa 9. maaliskuuta 2012. Kriitikot kehuivat käsikirjoitusta, kuvausta ja pääosanäyttelijöiden suorituksia. Elokuvan saatua hyviä arvosteluja sekä kriitikoilta että yleisöltä, se nousi hitaan alun jälkeen menestykseksi. Se voitti useita palkintoja, mukaan lukien kolme National Film Awards -palkintoa ja viisi Filmfare Awards -palkintoa, muun muassa parhaasta ohjauksesta ja naispääosasta. Kahaani esitettiin Suomessa Season Film Festival -elokuvafestivaaleilla vuonna 2013. == Näyttelijät == == Soundtrack == == Uudelleenfilmatisointi == Kahaanin teluguksi kuvattu uudelleenfilmatisointi Anaamika ja sen tamiliksi dubattu versio Nee Enge En Anbe saivat ensi-iltansa vuonna 2014. Elokuvan ohjasi Sekhar Kammula ja pääroolia näytteli Nayantara. == Lähteet == == Aiheesta muualla == * * Luokka:Vuoden 2012 intialaiset elokuvat Luokka:Intialaiset jännityselokuvat Luokka:Hindinkieliset elokuvat
Satu Montanari

Satu Maarit Montanari (s. 26. joulukuuta 1956 Heinola) on suomalainen tekstiilitaiteilija. Montanari valmistui Taideteollisesta korkeakoulusta 1981 ja sai työpaikan Marimekosta. Siellä hän suunnitteli yhtiölle uudenlaisia näyttäviä kuoseja, jotka saivat huomiota kansainvälisessä lehdistössä. Montanari muutti Italiaan, jossa työskenteli kymmenisen vuotta suunnitellen sisustustekstiilejä ammattikäyttöön yhteistyössä arkkitehtien kanssa johtaville sisustustekstiilien valmistajille. Hän on Marimekon jälkeen suunnitellut tekstiilejä muun muassa tanskalaiselle Kvadratille.Updated fabric collection, Interior News 19.2.2013 Kesällä 2010 Montanarin synnyin- ja asuinkaupungin Heinolan taidemuseossa järjestettiin hänen sisustustekstiiliensä takautuva näyttely.Sisustustekstiilejä. Satu Montanarin retrospektiivi. ==Lähteet== ==Aiheesta muualla== *Satu Montanarin verkkosivusto Luokka:Suomalaiset tekstiilitaiteilijat Luokka:Vuonna 1956 syntyneet Luokka:Elävät henkilöt
Tulsa Oilers

Tulsa Oilers on yhdysvaltalainen jääkiekkoseura Tulsasta, Oklahomasta. Se pelaa ECHL-liigaa. Tulsa Oilers toimii NHL-seura Anaheim Ducksin ja AHL-seura San Diego Gullsin farmijoukkueena. Suomalaisista Juho Olkinuora, Markus Mattsson ja Mikko Leinonen ovat edustaneet seuraa. == Joukkue kaudella 2024–2025 == (Tilanne 16. lokakuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka Talyn Boyko R Laina Drumheller, Alberta, Kanada Vjatšeslav Butejets L 2026 Tšeljabinsk, Venäjä Luke Lush R 2025 Sherwood Park, Alberta, Kanada Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 5 Duggie Lagrone R 2025 Plano, Texas, Yhdysvallat 14 Cade Townend L 2024 Carleton Place, Ontario, Kanada 24 Mike McKee L 2025 Newmarket, Ontario, Kanada Andy Carroll L 2024 Northfield, Minnesota, Yhdysvallat Jack Clement R 2025 Detroit, Michigan, Yhdysvallat Anthony Costantini R 2025 Hamilton, Ontario, Kanada Olivier Dame-Malka L 2025 Montreal, Québec, Kanada Shane Kuzmeski L 2025 Grayslake, Illinois, Yhdysvallat Andrew Lucas R 2025 Alexandria, Virginia, Yhdysvallat Cade McNelly R 2025 Westlock, Alberta, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 11 Tyler Poulsen L H 2025 Arvada, Colorado, Yhdysvallat 13 Alec Butcher R LH 2025 Anchorage, Alaska, Yhdysvallat 20 Jamie Rome L H 2025 Cochrane, Alberta, Kanada 26 Michael Farren R OLH / KH 2025 Richmond, Brittiläinen Kolumbia, Kanada 28 Josh Nelson L KH 2025 Lockport, Illinois, Yhdysvallat 86 Jaroslav Jevdokimov L LH 2024 Tšeljabinsk, Venäjä Solag Bakich L H 2025 Dallas, Texas, Yhdysvallat Easton Brodzinski R OLH 2025 Blaine, Minnesota, Yhdysvallat Dallas Comeau L H 2025 Kelowna, Brittiläinen Kolumbia, Kanada Ruslan Gazizov L LH 2025 Novyi Urengoi, Venäjä Matthew Henry L VLH 2025 Prince Albert, Saskatchewan, Kanada Daneel Lategan R H 2025 Kapkaupunki, Etelä-Afrikka Paxton Leroux L VLH 2025 Peterborough, Ontario, Kanada Justin Michaelian R H 2025 Wixom, Michigan, Yhdysvallat Serron Noel R OLH 2025 Ottawa, Ontario, Kanada Sean Olson L H 2025 Delta, Brittiläinen Kolumbia, Kanada Sasha Pastujov L VLH 2026 Bradenton, Florida, Yhdysvallat Reid Petryk R KH / OLH 2025 Edmonton, Alberta, Kanada Conner Roulette L VLH 2025 Winnipeg, Manitoba, Kanada Jaxsen Wiebe R OLH / KH 2026 Moose Jaw, Alberta, Kanada === Joukkueenjohto === * Päävalmentaja & Jääkiekkotoiminnanjohtaja: Rob Murray * Apuvalmentaja: Scott Dutertre * Fysiikkavalmentaja: Steve Lintern * Huoltopäällikkö: Chris Mayes * Toimitusjohtaja: Taylor Hall Lähde: EliteProspectshttps://www.eliteprospects.com/team/721/tulsa-oilers Viitattu 29.9.2021. == Lähteet == == Aiheesta muualla == * Tulsa Oilersin verkkosivut Luokka:ECHL-seurat Luokka:Yhdysvaltalaiset jääkiekkoseurat Luokka:Oklahoman urheilu Luokka:Tulsa Luokka:Vuonna 1926 perustetut urheiluseurat
Anna-Lea Tiilikainen

Anna-Lea Tiilikainen (o.s. Karilas, 10. elokuuta 1915 Viipuri – 25. syyskuuta 2003 Helsinki)Östersundomin hautausmaa, kortteli 5, rivi 5, hauta 8 oli suomalainen kirjailija. Hänen isänsä oli nuorisotyöntekijä ja tietokirja Pikku jättiläisen toimittaja Yrjö Karilas ja puolisonsa rovasti Mauri Tiilikainen. == Teoksia == * Apusisar uskaltaa. Kuva ja sana, Helsinki 1944, 2. painos 1945 * Lapin Raija. Kuva ja sana, Helsinki 1946, 2. painos 1948 * Kuin kuvastimesta ; kirj. Esteri Karilas ja Anna-Lea Tiilikainen. Kuva ja sana, Helsinki 1950 * Äidin rakkaus ; kirj. Esteri Karilas ja Anna-Lea Tiilikainen. Kuva ja sana, Helsinki 1950 * Tyttö seuraa salaisuutta. Kuva ja sana, Helsinki 1953 == Suomennoksia == * Fredrik Wislöff : Tänä yönä vaaditaan sinun sielusi ; suomentanut Anna-Lea Tiilikainen. Kuva ja sana, Helsinki 1946, 2. painos 1951, 3. painos 1958, 4. painos 1968, 1. ja 2. uud. painos 1989 (alkuteos I natt kreves din sjel) == Lähteet == * ===Viitteet=== Luokka:Suomalaiset kirjailijat Luokka:Vuonna 1915 syntyneet Luokka:Vuonna 2003 kuolleet
Valdo Randpere

Valdo Randpere (s. 4. helmikuuta 1958 Tallinna) on virolainen poliitikko, muusikko ja liikemies. Hän valmistui Tarton yliopiston oikeustieteellisestä tiedekunnasta 1982 ja toimi 1980-luvulla Neuvosto-Viron apulaisoikeusministerinä. Vuonna 1984 hän loikkasi vaimonsa Leila Millerin kanssa Ruotsiin. Tämä tapahtui Kotkan meripäivillä, josta suomalainen avustaja kuljetti pariskunnan ruotsinlaivalle. Heidän yksivuotias tyttärensä Kaisa Randpere joutui eroon vanhemmistaan, ja Neuvostoliitto vapautti lapsen vasta monivuotisen protestoinnin jälkeen. Vuonna 1998 Randpere palasi Viroon ja on toiminut IBM:n maajohtajana. Hän on osallistunut vuodesta 2009 Viron reformipuolueen toimintaan Tallinnan kaupunginvaltuuston jäsenenä ja syksyn 2013 ehdokkaana Tallinnan pormestarinvaalissa. Hän on esiintynyt laulajana suosituissa television musiikkiohjelmissa. == Lähteet == * Muisti: Viron ystävät,Yle, 2013. https://yle.fi/aihe/artikkeli/2017/06/14/muisti-viron- ystavat == Aiheesta muualla == * Valdo Randpere and Leila Miller escape from Soviet occupied Estonia to the west Lituanus-lehden uutinen, talvi 1984. ISSN 0024-5089. * Eesti Päevaleht: Volvon maahantuoja antoi Virossa merkittäviä alennuksia parlamentaarikoille. HS 12.6.2012 * Luokka:Viron kommunistisen puolueen poliitikot Luokka:Viron reformipuolueen poliitikot Luokka:Ruotsin virolaiset Luokka:Vuonna 1958 syntyneet Luokka:Elävät henkilöt
Wichita Thunder

Wichita Thunder on yhdysvaltalainen jääkiekkoseura, joka on kotoisin Wichitasta Kansasista. Se pelaa ECHL-liigaa. Wichita Thunder toimii NHL-seura San Jose Sharksin ja AHL-seura San Jose Barracudan farmijoukkueena. Suomalaisista Kristian Antila ja Tomi Räisänen ovat edustaneet seuraa. == Joukkue kaudella 2024–2025 == (Tilanne 16. lokakuuta 2024) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 1 Beck Warm L 2024 Whistler, Brittiläinen Kolumbia, Kanada 32 Samuel St-Hilaire L 2025 St-Elzéard-de- Beauce, Québec, Kanada 33 Trevor Gorsuch L 2025 St. Charles, Missouri, Yhdysvallat Gabriel Carriere L 2025 Ottawa, Ontario, Kanada Aaron Dell L 2025 Airdrie, Alberta, Kanada Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 3 Nicholas Favaro R 2025 Woodbridge, Ontario, Kanada 14 Artjom Gurjev L 2026 Moskova, Venäjä 24 Nolan Kneen R 2025 Kelowna, Brittiläinen Kolumbia, Kanada 25 Braden Haché L 2025 Newmarket, Ontario, Kanada 26 Ryan Barbosa R 2024 Mississauga, Ontario, Kanada 44 Dominic Dockery L 2025 Lockport, New York, Yhdysvallat 81 Tyler Jette L 2025 Farmington, Minnesota, Yhdysvallat Jérémie Bucheler R 2025 Montreal, Québec, Kanada Caleb Huffman L 2025 Fairbanks, Alaska, Yhdysvallat Gannon Laroque R 2026 Edmonton, Alberta, Kanada T.J. Lloyd R 2025 Lloydminster, Saskatchewan, Kanada Nico Somerville L 2025 Port Alberni, Brittiläinen Kolumbia, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 10 Dillon Boucher L VLH 2025 Head Chezzetcook, Nova Scotia, Kanada 17 Ryan Finnegan R H 2025 Tecumseh, Kansas, Yhdysvallat 18 Declan Smith R KH 2025 Antigonish, Nova Scotia, Kanada 21 Jay Dickman L KH / VLH 2025 St. Paul, Minnesota, Yhdysvallat 23 Mitchell Russell R OLH 2025 Barrie, Ontario, Kanada 39 Kobe Walker R OLH 2025 Lloydminster, Alberta, Kanada 83 Jake Wahlin L VLH 2025 St. Paul, Minnesota, Yhdysvallat Peter Bates L KH / VLH 2025 Evanston, Illinois, Yhdysvallat Nolan Burke L KH 2025 Peterborough, Ontario, Kanada Joe Carroll L VLH 2025 Carp, Ontario, Kanada Carter Jones R H 2025 Colbert, Washington, Yhdysvallat Carter Randklev L H 2025 Moorhead, Minnesota, Yhdysvallat Liam Robertson R KH 2025 Clarington, Ontario, Kanada Michal Stínil L VLH 2025 Děčín, Tšekki === Joukkueenjohto === * Päävalmentaja: Bruce Ramsay * Apuvalmentaja: John Gurskis * Fysiikkavalmentaja: Julia Philips * Huoltopäällikkö: Frank Jury * Toimitusjohtaja: Joel Lomurno Lähde: EliteProspectshttps://www.eliteprospects.com/team/836/wichita-thunder Viitattu 28.9.2021. == Lähteet == == Aiheesta muualla == * Wichita Thunderin verkkosivut Luokka:ECHL-seurat Luokka:Kansas Luokka:Vuonna 1992 perustetut urheiluseurat
Olavi Turunen

Pietari Olavi Turunen (14. elokuuta 1915 Viipuri – 28. syyskuuta 1998)Lahden seurakuntayhtymä, Turunen Pietari Olavi, Levon hautausmaa, Lahti, osasto D3, viitattu 9.3.2022 oli suomalainen kirjailija. Hän käytti myös kirjailijanimiä Olavi Inari ja Olavi Inari-Turunen. Turunen on kirjoittanut yhden romaanin ja lisäksi radiokuunnelmia ja tv-näytelmiä. Turusen romaanin Yhdeksäntoista päivää tapahtumat sijoittuivat vuoden 1956 yleislakon päiviin. == Teoksia == Nimellä Olavi Inari: * Yhdeksäntoista päivää : romaani. Kansankulttuuri, Helsinki 1961 == Palkinnot == * 2. palkinto Nuoren Voiman Liiton romaanikilpailussa 1961 == Lähteet == * * Kirjasampo.fi : romaani Yhdeksäntoista päivää === Viitteet === Luokka:Suomalaiset kirjailijat Luokka:Vuonna 1915 syntyneet Luokka:Vuonna 1998 kuolleet
Kirjankaupittelija

Kirjankaupittelija oli aiemmin Suomessa henkilö, joka kulki talosta taloon ja tarjosi kaupaksi painotuotteita ja joka piti tätä toimea ammattinaan. == Säännökset 1930-luvulla == Kirjankaupittelua oli oikeutettu harjoittamaan jokainen kansalaisluottamusta nauttiva Suomen kansalainen sen jälkeen, kun hän oli tehnyt tästä ilmoituksen kaupungissa maistraatille ja maalla kruununvoudille. Kirjankaupittelijana ei pidetty sitä, joka elinkeinonaan piti sanomalehtien ja ilmoituslehtisten kanniskelua ja julkipanoa. Kirjankaupittelijan ammatin harjoittaminen ilman siitä tehtyä ilmoitusta oli laitonta.Painovapauslaki (4.1.1919/1), 16–17 §. == Lähteet == === Lakiviitteet === Luokka:Kaupan alan ammatit Luokka:Kirjakauppa
Osmo Kaila

Osmo Ilmari Kaila (11. toukokuuta 1916 Helsinki – 3. kesäkuuta 1991 Helsinki) oli suomalainen šakkimestari, ristikonlaatija ja toimittaja. Hän opiskeli lakitiedettä Helsingin yliopistossa, mutta sota keskeytti opinnot. Kaila oli šakin kansainvälinen mestari vuonna 1952 ja šakin Suomen-mestari 1939–1945 sekä 1954. Hän voitti myös Pohjoismaiden mestaruuden 1946. Vielä vuonna 1990 hänestä tuli tehtäväšakin kansainvälinen FIDE-mestari. Hän oli kansainvälinen šakki­tuomari vuodesta 1956 ja kansainvälinen tehtäväšakkituomari vuodesta 1958.Facta 2001, 7. osa, palsta 423. WSOY 1981. Kaila kirjoitti šakista vuosikymmenien ajan muun muassa Helsingin Sanomiin, Ilta-Sanomiin ja Suomen Sosialidemokraattiin. Hän kirjoitti useita šakkioppaita. Osmo Kaila laati ensimmäisen suomalaisen kuvaristikon. Se julkaistiin Helsingin Sanomissa 20. maaliskuuta 1955. Hän teki pitkän uran laatijana ja myös toimitti ristikkopalstoja lehtiin.Uusi kirja Osmo Kailasta == Teoksia == * Jokamiehen shakkiopas ; 100 kuviota. Propaganda-aseveljet, Helsinki 1943, 3. uusittu painos (103 kuviota) Vallilan kirjakauppa, Helsinki 1946, 5. painos (114 kuviota) Otava 1965 * Suurristikkokirja ; koonnut Osmo Kaila. Otava 1956 * Suurristikkokirja 2 ; koonnut Osmo Kaila. Otava 1957 * Suomen shakkiliitto r.y. - Finlands schackförbund r.f. - Chess federation of Finland - Finnischer Schachbund 1922-1972 ; kirj. Leo Suuronen ; peliosasto Osmo Kaila ja Eero E. Böök. Suomen shakkiliitto, Helsinki 1972 == Toimitustöitä == * Jokamiehen ajanvietepelikirja : 50 suositeltavaa ajanvietepeliä ; toim. Osmo Kaila. Propaganda-aseveljet, Helsinki 1943 * Akateeminen shakkiliitto 1935-1955 ; toim. Osmo Kaila, Esmo Ridala. Lahti 1956 * 123 suomalaista lopputehtävää : kokoelma valiotehtäviä vuosilta 1946-71 ; toim. Bruno Breider, Aarne Dunder, Osmo Kaila. WSOY 1972 * Lauantaishakkia : 363 Suomen Sosialidemokraatissa julkaistua tehtäväshakkipalstaa 24.12.1964-31.12.1971 ; toimituskunta Osmo Kaila, Bruno Breider ja Kerttu Örlund. Kansanvalta, Helsinki 1975 == Suomennoksia == * Maailman pelit ja leikit : suuri seurapeli- ja leikkikirja ; päätoimittaja Paulin Meier ; englannin kielestä kääntänyt ja Suomen oloihin sovittanut Leena ja Ilmo Kurki-Suonio ; shakkiosuuden suomennos Osmo Kaila ; toim. Iiris Lindman. Sanoma, Helsinki 1976 (alkuteos The way to play) == Lähteet == == Aiheesta muualla == * Luokka:Ristikonlaatijat Luokka:Shakin kansainväliset mestarit‎ Luokka:Shakin Suomen-mestarit‎ Luokka:Shakin Pohjoismaiden-mestarit‎ Luokka:Shakkituomarit Luokka:Suomalaiset toimittajat Luokka:Suomalaiset tietokirjailijat Luokka:Vuonna 1916 syntyneet Luokka:Vuonna 1991 kuolleet
Craig Parker

Craig Parker (s. 12. marraskuuta 1970 Suva, Fidži) on uusiseelantilainen näyttelijä. Hänen merkittävimpiin elokuvarooleihinsa kuulunee Haldir, jota hän esitti elokuvissa Taru Sormusten herrasta: Sormuksen ritarit ja Taru Sormusten herrasta: Kaksi tornia. Televisiosarjoissa hän on esittänyt muun muassa Darken Rahlia Totuuden miekassa, Gaius Claudius Glaberia Spartacuksessa sekä useita eri rooleja Xenassa. Parker on toiminut myös ääninäyttelijänä esimerkiksi Power Rangersissa. == Lähteet == == Aiheesta muualla == * Luokka:Uusiseelantilaiset näyttelijät Luokka:Vuonna 1970 syntyneet Luokka:Elävät henkilöt
Scott Lipsky

Scott Lipsky (s. 14. elokuuta 1981 Merrick, New York) on yhdysvaltalainen tennispelaaja. Hän on ollut parhaimmillaan kaksinpelissä ATP-listan sijalla 315 maaliskuussa 2006 ja nelinpelissä sijalla 21 kesäkuussa 2013. Hän on voittanut urallaan kymmenen ATP-turnausta nelinpelissä. Lipskyn isoisä Jack Sherry oli menestynyt pöytätennispelaaja, joka oli lajissa parhaimmillaan maailman toiseksi paras. == Lähteet == == Aiheesta muualla == Luokka:Yhdysvaltalaiset tennispelaajat Luokka:Vuonna 1981 syntyneet Luokka:Elävät henkilöt
Raimo Nikkanen

Raimo Antero Nikkanen (s. 18. joulukuuta 1946 Turku) on suomalainen muotoilija, Aalto-yliopiston taiteiden ja suunnittelun korkeakoulun professori ja teollisen muotoilun koulutusohjelman johtaja. Nikkanen valmistui teolliseksi muotoilijaksi Taideteollisesta oppilaitoksesta 1972 ja suoritti Englannissa loppututkinnon ergonomiassa, jonka oppeja hän on soveltanut tuotekehittäjänä ja teollisena muotoilijana. Muotoilukonsultoinnin ohella Nikkanen toimi Taideteollisen korkeakoulun tuntiopettajana ja myöhemmin apulaisprofessorina ja professorina. Vuonna 1993 Nikkanen palkittiin Vuoden teollisen muotoilijan palkinnolla, perusteena erityisesti hänen opettajanuransa. Vuosina 1981–1993 Nikkanen toimi perustamansa Ergoplan Oy:n toimitusjohtajana. Yrityksensä kautta Nikkanen oli mukana muun muassa ammattielektroniikan, sairaalatekniikan (Datex, Palomex ym.), suurkeittiökalusteiden (Metos), kodinkoneiden (Helkama Forste) ja kalustejärjestelmien (GWS) kehittämisessä. ==Lähteet== Luokka:Suomalaiset muotoilijat Luokka:Suomalaiset professorit Luokka:Vuonna 1946 syntyneet Luokka:Elävät henkilöt
Portmarnock

Portmarnock () on Irlannin itärannikolla oleva kylä. Se on kuuluisa rannastaan, jota kutsutaan nimellä The Velvet Strand, sekä mahdollisuudesta pelata golfia maailmanluokan links-kentällä. Kylä sijaitsee noin 15 kilometriä Dublinista pohjoiseen. == Ilmailu == Portmarnockissa tehtiin ilmailun historiaa 24. kesäkuuta 1930, kun australialainen Charles Kingsford Smith ryhmineen nousi koneellaan rantahietikolta lentäen yli Atlantin Newfoundlandin kautta New Yorkiin. Tämä oli viimeinen osuus heidän maailmanympärilennosta. Rannalla on tapahtumasta muistomerkki, joka on nimetty heidän lentokoneensa, The Southern Cross, mukaan. Muistomerkkiin on merkitty lentoreitti. AboutPortmarnock == Lähteet == == Aiheesta muualla == Luokka:Irlannin kaupungit
Charles Kingsford Smith

Charles Kingsford Smith (9. helmikuuta 1897 – 8. marraskuuta 1935) oli australialainen lentäjä ja ilmailualan edelläkävijä. Kingsford Smith liittyi nuorena armeijaan ja osallistui ensimmäisessä maailmansotaan palkittuna lentäjänä Kuninkaallisissa lentojoukoissa. Armeijan jälkeen hän oli useita vuosia Hollywoodissa stunt-lentäjänä. Palattuaan Australiaan hän oli australialaisessa lentoyhtiössä lentäjänä.Australian Stories . == Ennätyslentäjä == Vuonna 1926 Kingsford Smith osti Fokker F.VII:n ja antoi sille nimen The Southern Cross. Tällä koneella hän lensi useita ennätyksiä, kuten ylitti ensimmäisenä Tyynen valtameren. Vuonna 1935 hän katosi koneineen Myanmarissa (tuolloinen Burma) matkalla Englannista Australiaan. == Huomionosoituksia == * Sydneyn kansainvälinen lentoasema on nimetty Kingsford Smithin mukaan. * Australian 20 dollarin setelissä on hänen kuvansa. == Lähteet == == Aiheesta muualla == Luokka:Australialaiset lentäjät Luokka:Vuonna 1897 syntyneet Luokka:Vuonna 1935 kuolleet Luokka:Kadonneet henkilöt
Käräjäkapat

Käräjäkapat eli käräjäjyvät oli Ruotsissa ja Suomessa aiemmin kannettu vero. Käräjäkapat lakkautettiin Suomessa vuonna 1924. ==Käräjäkapat Suomessa== ===Veron historia=== Käräjäkapat oli henkilökohtaista laatua oleva vero, joka johti alkunsa maalaisväestöllä jo ikivanhoina aikoina olleesta velvollisuudesta suorittaa kustannukset tuomarin ja lautamiesten olosta käräjillä. ===Verovelvollisuus=== Veroa maksettiin neljä kappaa viljaa jokaiselta maalla olevalta itsenäiseltä ruokakunnalta eli savulta. Tuomari ja lautakunnat saivat siitä yhteensä kolme kappaa ja laamanni yhden. Laamannille menevää kappaa ei kuitenkaan suoritettu vuoden 1886 jälkeen. Vuonna 1886 annetun asetuksenAsetus 25.1.1886. mukaan käräjäkappoja oli velvollinen maksamaan jokainen kihlakunnanoikeuden tuomiopiirissä asuva henkilö, jolla oli oma savu eli erityinen talous ja joka ei ollut veron maksamisesta vapautettu. Asetuksen mukaan käräjäkappojen suorittamisesta oli vapautettu kokonaan kaikkein varattomimmat henkilöt. Lisäksi ne verovelvolliset, joiden suorittamiseksi vero oli edelleen jätetty, oli jaettu kahteen ryhmään: ensimmäiseen ryhmään kuuluvat suorittivat kolme kappaa ja toiseen puolitoista kappaa jyviä, puoleksi rukiita ja puoleksi ohria. ===Veron lakkauttaminen=== Käräjäkappojen eli käräjäjyvien maksaminen lakkautettiin Suomessa 1. tammikuuta 1924 alkaen.Laki käräjäjyväin lakkauttamisesta (Annettu 29. joulukuuta 1923. Suomen asetuskokoelma 312/1923.) ==Katso myös== * Laamannin- ja tuomarinvero == Lähteet == === Lakiviitteet === Luokka:Historialliset verot
Hj. Jousi

Hj. Jousi Oy oli Kaarinan Piispanristillä toiminut muovialan yritys, joka oli erikoistunut muovipakkausten valmistamiseen elektroniikka-, elintarvike- ja lääketeollisuudelle. Yritys tunnettiin myös koru- ja kellokoteloistaan. Yli satavuotias yritys ajautui konkurssiin lokakuussa 2018. Yhtiön perusti Turkuun vuonna 1914 Hjalmar Jousi toimittuaan jo sitä ennen paperituotekauppiaana sekä muun muassa kenkävoiteiden valmistajana. Yritys toimi Läntisellä Pitkälläkadulla vuonna 1920 valmistuneessa rakennuksessa, joka on nykyisin Suomen Partiomuseon käytössä. 1920-luvun puolivälissä Hj. Jousi Oy ryhtyi valmistamaan valokuva-albumeja ja -kehyksiä, salkkuja, käsilaukkuja ja koteloita. 1930-luvun alussa yritys perusti Helsinkiin kaksi käsilaukkumyymälää.Historiaa, Hj. Jousi Oy ==Ensimmäisiä muovitehtaita== Vuonna 1938 yrityksessä aloitettiin bakeliittituotteiden, kuten kello- ja korukoteloiden valmistus yhtenä ensimmäisistä Suomessa. Jatkosodan aikana Hj. Jousi Oy teki bakeliitista muun muassa kosteutta kestäviä polkumiinoja ja ansasytyttimiä. Ensimmäinen ruiskuvalukone hankittiin vuonna 1948. Sillä alettiin valmistaa koteloita ja lääkepurkkeja, joita 1960-luvulla alettiin viedä myös Suomen ulkopuolelle. Vientikaupan kasvaessa Jousi luopui käsilaukuista ja muutti 1970-luvulla uusiin tiloihin Kaarinaan. Vuosituhannen vaihteen jälkeen Hj. Jousi Oy on yrittänyt sopeutua uuteen kovempaan kilpailutilanteeseen kehittämällä uudenlaisia pakkauksia muun muassa elintarvikkeille. Perheyrityksen viimeinen toimitusjohtaja Heikki Jousi edustaa kolmatta yrittäjäsukupolvea. Yrityksen liikevaihto vuonna 2012 oli noin 1,8 miljoonaa euroa ja henkilöstömäärä 22.Yrityshaku: Hj. Jousi Oy, Taloussanomat Vuonna 2017 liikevaihto oli 0,7 miljoonaa ja henkilöstömäärä 10. Hj. Jousi Oy:n pitkään jatkuneet haasteet kaatoivat lopulta yli satavuotiaan perheyhtiön joka asetettiin konkurssiin 23. lokakuuta 2018. Vuonna 2019 uusi yritys, KRT Jousi Oy aloitti Hj. Jousi Oy:n korurasiamalliston valmistuksen alkuperäisillä työkaluilla. Toinen yrityksen perustajista on Timo Jousi, joka on jo 4. polven Jousia. Hän työskenteli aiemmin myyntitehtävissä Hj. Jousi Oy:ssä. ==Lähteet== Luokka:Entiset suomalaiset teollisuusyritykset Luokka:Pakkaus
Marc López

Marc López (s. 31. heinäkuuta 1982 Barcelona) on espanjalainen tennispelaaja. Hän on ollut parhaimmillaan kaksinpelissä ATP-listan sijalla 106 toukokuussa 2004 ja nelinpelissä sijalla kolme tammikuussa 2013. Hän on voittanut urallaan 14 ATP-turnausta nelinpelissä. Ainoa Grand Slam -turnausvoitto on Ranskan avoimista 2016, jolloin hän voitti nelinpelin Feliciano Lópezin parina. Vuonna 2012 López voitti Marcel Granollersin kanssa ATP World Tour Finals -turnauksen. Rio de Janeiron olympialaisissa 2016 López saavutti nelinpelissä kultaa Rafael Nadalin kanssa. == Lähteet == == Aiheesta muualla == Luokka:Espanjalaiset tennispelaajat Luokka:Espanjalaiset olympiavoittajat Luokka:Vuonna 1982 syntyneet Luokka:Elävät henkilöt
Fiat Topolino

Fiat Topolino viittaa seuraaviin Fiat-malleihin: * Fiat 500 ”Topolino”, vuoden 1936 malli * Fiat Topolino, vuoden 2023 malli.
Marco Chiudinelli

Marco Chiudinelli (s. 10. syyskuuta 1981 Basel) on sveitsiläinen tennispelaaja. Hän on ollut parhaimmillaan kaksinpelissä ATP-listan sijalla 52 helmikuussa 2010 ja nelinpelissä sijalla 118 marraskuussa 2009. Hän on voittanut urallaan yhden ATP-turnauksen nelinpelissä. Chiudinelli on päässyt Grand Slam -turnauksissa parhaimmillaan kolmannelle kierrokselle. Vuonna 2013 Chiudinelli oli mukana kaikkien aikojen pisimmässä Davis Cup -ottelussa, jossa Sveitsi hävisi nelinpelissä Tšekille luvuin 4–6, 7–5, 4–6, 7–6, 22–24. Ottelu kesti seitsemän tuntia ja kaksi minuuttia. == Turnausvoitot == === Nelinpeli (1) === No. Päivä Turnaus Alusta Pari Vastustaja Tulos 1\. 2. elokuuta 2009 Sveitsin avoin tennisturnaus Gstaad, Sveitsi Massa Michael Lammer Jaroslav Levinský Filip Polášek 7–5, 6–3 == Lähteet == == Aiheesta muualla == *Marco Chiudinellin kotisivut Luokka:Sveitsiläiset tennispelaajat Luokka:Vuonna 1981 syntyneet Luokka:Elävät henkilöt
Haukkasaaren kalliomaalaus

Haukkasaaren kalliomaalaus sijaitsee Lemillä Kivijärven länsiosissa pienellä Haukkasaaressa Etelä-Karjalassa. Maalaus on ehtinyt tuhoutua lähes kokonaan. == Kallio ja sen sijainti == Maalauskallio sijaitsee saaren itärannalla olevassa kalliojyrkänteessä, joka aukeaa lounaaseen. Kalliojyrkänteen vasemmalla yläkulmauksessa voi tunnistaa eräänlaiset kiviset kasvon muodostuman. == Maalaus == Maalauksen jäänne käsittää kaksi punamaalin katkelmaa, jotka ovat osittain kuluneet pois ja osittain peittyneet jäkälän alle. Mitään kuvioita ei tunnista. Ihmiskasvoisen kallionosan oikealla puolella olevassa tasaisessa pinnassa on vielä muutama punavärijäänne. == Katso myös == * Ilmuksenvuoren kalliomaalaus sijaitsee 600 metriä kaakkoon. * Linnasaaren kalliomaalaus sijaitsee noin 3 kilometrin päässä kaakkoon. * Venäinniemen kalliomaalaus sijaitsee aivan lähellä noin 3 kilometriä itään. ==Lähteet== * * Luukkonen, Ismo: Haukkasaari * ===Viitteet=== == Aiheesta muualla == * Muinaistaideyhdistys: Haukkasaari Luokka:Suomen kalliomaalaukset Luokka:Lemi Luokka:Etelä-Karjalan historia